<classify> Mwandishi Wetu -Zanzibar WAZIRI Mkuu Kassim Majaliwa, ameuagiza uongozi wa Mkoa wa MjiniMagharibi, kuhakikisha hali ya usalamainaimarishwa ili kuboresha shughuli za utalii na kulinda usalama wa raia namali zao. Pia amemwagiza Naibu Waziri wa Mambo ya Ndani ya Nchi, ahakikisheJeshi la Polisi linadhibiti mianya yote ya uingizwaji, usafirishwaji,uzalishaji na utumiaji wa dawa za kulevya pamoja na vitendo vya ukatili wajinsia dhidi ya wanawake na watoto. Hayo aliyasema juzi wakati akizungumza na viongozi na watumishi waMkoa wa Mjini Magharibi kwenye ukumbi wa mikutano wa Hotel Verde, ambapoalisistiza watumishi kutimiza majukumu yao ipasavyo. Huu ni mji wa kitalii, hivyo ni lazima polisi wakaimarisha hali yausalama, vitendo vya wizi na uporaji lazima vidhibitiwe. Pia halmashauri yaJiji nayo ihakikishe hali ya usafi inaimarishwa hususani katika barabara. Mjihuu lazima uvutie, alisema Majaliwa Wakati huo huo,Waziri Mkuu amesema hali ya ufaulu kwa upande wa elimuya msingi si nzuri, ambapo ameuagiza uongozi wa wizara ya elimu uhakikisheunafanya mabadiliko katika kuisimamia sekta hiyo. Maofisa elimu waache kukaa maofisini waende mashuleni kusimamiaufundishaji, alisema Alisema Serikali inataka kuona watoto wakifanya vizuri kuanzia ngaziya elimu ya msingi hadi elimu ya juu. Ili malengo hayo yatimie ni lazimawatendaji katika sekta ya elimu wakabadilika na kusimamia vizuri ufundishwaji. Tunataka watoto wanapoanza masomo yao ya msingi wafike hadingazi ya chuo kikuu ili tuwe nawataalamu wengi, alisema Akizungumzia kuhusu sekta ya afya, Waziri Mkuu amewataka watumishiwaimarishe utoaji wa huduma hizo kwa wananchi kwa sababu Serikali imefanyamabadiliko kwenye sekta hiyo ikiwa ni pamoja na kuongeza bajeti ya dawa. Pia, Waziri Mkuu ameuagiza uongozi wa mkoa wa Mjini Magharibi, ufanyetathmini ya utendaji wake na kubaini mafanikio yanayopatikana katika ukusanyajiwa mapato pamoja na changamoto zitakazojitokeza ili waweze kupatia ufumbuzi kwawakati. Alisema ni vema wakasimamia makadirio ya ukusanyaji wa mapato nawahakikishe wanabaini vyanzo vyote na wafuatilie iwapo makadirio hayo ni sahihina fedha zote zinazokusanywa kama zinaingia katika mfuko mkuu wa Serikali, makusanyoyafanyike kielektroniki. Kwa upande wake, Mkuu wa Mkoa wa Mjini Magharibi, Hassan Khatibu, amemuhakikishiaWaziri Mkuu kwamba maelekezo yote aliyotoa kwao ameyapokea na kwambawatayafanyia kazi ipasavyo ikiwa ni pamoja na kuimarisha ukusanyaji wa mapato.  <topic>: KITAIFA 